***MARGELIS***

TRAVEL SERVICES & COACH OPERATOR

ΣΑΤΩΒΡΙΑΝΔΟΥ 3 – ΠΑΤΡΑ, 262 23

ΤΗΛ: 2610222350 & 2610278259

e-mail: [info@margelis.eu](mailto:info@margelis.eu) [www.margelis.eu](http://www.margelis.eu)

**Καρναβάλι ΒΑΣΙΛΕΙΑΣ – ΑΛΣΑΤΙΑ**

**Χαϊδελβέργη , Στρασβούργο , Κολμάρ , Βασιλεία , Μυλούζη , Χωριά Αλσατίας ,**

**Μέλανας δρυμός , Φράιμπουργκ , Λίμνη Τίτιζε**

|  |
| --- |
| Το Καρναβάλι στη Βασιλεία , μιλώντας πολιτιστικά , είναι μέρος της ταυτότητας της πόλης. Στην τοπική γλώσσα ονομάζεται **Fasnacht** και είναι πραγματικά μία συναρπαστική εμπειρία Βρίσκεται στο επίκεντρο των δημιουργικών της ενεργειών και αντιπροσωπεύει τρεις ημέρες που η πόλη αγριεύει. Λόγω της μοναδικότητας και της ποιότητάς του, το μεγαλύτερο καρναβάλι της Ελβετίας προστέθηκε στον κατάλογο άυλης πολιτιστικής κληρονομιάς της UNESCO. Ξεκινάει Δευτέρα 19/2 τα ξημερώματα στις 04.00 π.μ. , απότομα και στο απόλυτο σκοτάδι , καθώς έχει προηγηθεί πλήρης συσκότιση στην πόλη). Το δημοφιλές «Morgestraich» μετατρέπει στη συνέχεια το κέντρο της πόλης σε μια θάλασσα από φωτισμένα, ζωγραφισμένα στο χέρι φανάρια, όπου χιλιάδες ντυμένοι αυλητές και ντράμερ συνοδεύουν τα φανάρια τους. Και κάπως έτσι ξεκινάει η παρέλαση των καρναβαλιστών , σε ένα μοναδικό θέαμα που πρέπει οπωσδήποτε να ζήσετε !! Από τις 04.00 που γίνεται η έναρξη του καρναβαλιού , ανοίγουν και τα περισσότερα καφέ και εστιατόρια της πόλης , τα οποία θα παραμείνουν ανοιχτά για περισσότερες από 72 ώρες . |

**5 ΗΜΕΡΕΣ – ΑΕΡΟΠΟΡΙΚΩΣ**

|  |  |
| --- | --- |
| **ΑΝΑΧΩΡΗΣΗ** | **ΕΠΙΣΤΡΟΦΗ** |
| **08/03** | **13/03** |

**1η ημέρα: ΑΘΗΝΑ – ΑΕΡΟΔΡΟΜΙΟ ΦΡΑΝΚΦΟΥΡΤΗΣ - ΧΑΪΔΕΜΒΕΡΓΗ – ΚΟΛΜΑΡ**

Συγκέντρωση στο αεροδρόμιο στις 06.15 και ακολουθεί η πτήση με την **AEGEAN A3830** στις **08.20** για την Φρανκφούρτη . Άφιξη στις **10.25 ,** επιβίβαση στο πούλμαν και αναχώρηση για την παραμυθένια Χαϊδελβέργη, την πόλη που υπήρξε κέντρο του κινήματος του γερμανικού ρομαντισμού. Θα έχουμε την ευκαιρία να περπατήσουμε στο πεζοδρομημένο ιστορικό της κέντρο, με τις ενδιαφέρουσες εκκλησίες των Ιησουϊτών και του Αγίου Πνεύματος. Η Χάουπστράσε, η ραχοκοκαλιά της Χαϊδελβέργης, είναι ο μεγαλύτερος πεζόδρομος στην Ευρώπη, ίσως και στον κόσμο, με μήκος 1,6 χιλιόμετρα. Περνάει από την κεντρική πλατεία (με το υπέροχο κτίριο του Δημαρχείου και την περίφημη, γοτθικού ρυθμού εκκλησία του Αγίου Πνεύματος), το Ξενοδοχείο  Ritter του 1592 (ένα από τα καλύτερα δείγματα της αναγεννησιακής αρχιτεκτονικής) και δεκάδες υπέροχα μαγαζάκια, από μπιραρίες και καφέ μέχρι ζαχαροπλαστεία, παλαιοπωλεία και καταστήματα με πρωτότυπα σουβενίρ. Χρόνος ελεύθερος για καφέ και φαγητό . Νωρίς το απόγευμα αναχώρηση για τον τελικό προορισμό μας , το μαγευτικό ΚΟΛΜΑΡ . Τακτοποίηση στο ξενοδοχείο. Διανυκτέρευση.

**2η ημέρα: ΚΟΛΜΑΡ (Χωριά ΑΛΣΑΤΙΑΣ / Ribeauville – Riquewihr)**

Πρωινό στο ξενοδοχείο και αναχωρούμε για το Ριμποβίλ ένα από τα δημοφιλέστερα χωριουδάκια της Αλσατίας. Γοτθικές εκκλησίες, μεσαιωνικά τείχη, εγκαταλελειμμένα κάστρα (τρία τον αριθμό) , χαρακτηρίζουν το συγκεκριμένο χωριό . Επόμενος σταθμός μας το Ρικβίρ, γνωστό και ως «το χωριό των αμπελουργών», φωλιασμένο πίσω από τα μεσαιωνικά του τείχη, μέρος των οποίων χρονολογείται από τον 13ο αιώνα, το πανέμορφο Ρικβίρ . Βρίσκεται στην καρδιά των αμπελώνων και δικαίως χαρακτηρίζεται ως «το μαργαριτάρι του δρόμου των κρασιών» . Η υπόλοιπη ημέρα θα είναι αφιερωμένη στο Κολμάρ , το στολίδι της Αλσατίας, που βρίσκεται στο δρόμο του κρασιού. Η πόλη φρούριο του Μεσαίωνα που διατηρεί ακόμα τα χαρακτηριστικά ξύλινα σπιτάκια , τις παλιές εκκλησίες , αλλά και το άρτιο μίγμα του Γερμανικού και Γαλλικού πολιτισμού . Θα περιηγηθούμε  στο ιστορικό του κέντρο, θα δούμε το Δημαρχείο, τον Καθεδρικό Ναό, τις μικρές πλατείες με τις υπαίθριες αγορές. Ελεύθερος χρόνος  στο πιο όμορφο σημείο της παλαιάς πόλης, την Μικρή Βενετία, που χαρακτηρίζεται από κανάλια, περίτεχνες γέφυρες, αριστοκρατικά καφέ και εστιατόρια. Διανυκτέρευση.

**3η ημέρα: ΚΟΛΜΑΡ – ΒΑΣΙΛΕΙΑ (μοναδικό καρναβάλι) – ΜΥΛΟΥΖΗ - ΚΟΛΜΑΡ**

Πρωινό σε πακέτο πολύ νωρίς και αναχώρηση στις 02.15 με προορισμό την πόλη της Βασιλείας για να παρακολουθήσουμε την έναρξη του μοναδικού καρναβαλιού που ξεκινάει στις 04.00 (λεπτομέρειες για το Καρναβάλι αναφέρονται στην αρχή) . Τα σημαντικότερα αξιοθέατα της πόλης που μπορούμε να δούμε με το φως της ημέρας , εκτείνονται στην παλιά πόλη της με σημείο συνάντησης **τη Markplatz**  όπου φιλοξενείται η αγορά της πόλης και το εντυπωσιακό **κόκκινο Δημαρχείο**. Συνεχίστε με τον **Καθεδρικό Ναό**της πόλης, που βρίσκεται στην πανέμορφη πλατεία του ναού με τα αρκετά μεσαιωνικά κτίρια και μουσεία. Αξίζει να ανεβείτε στη κορυφή για να θαυμάσετε την πόλη από ψηλά, από το **Ρήνο** μέχρι **το Μέλανα Δρυμό**. Επόμενη στάση η **Πλατεία του θεάτρου**, όπου μπορείτε να δείτε το θέατρο της πόλης, που συχνά αποκαλείται **Λούβρο της Βασιλείας**. Νωρίς το μεσημέρι θα πάρουμε τον δρόμο της επιστροφής μας για το Κολμάρ με μικρή στάση στην Μυλούζη όπου θα έχουμε χρόνο να περπατήσουμε στην κεντρική πλατεία της πόλης Place de la reunion . Εκεί δεσπόζει ο καθεδρικός ναός Saint Etienne . Επιστροφή στο ξενοδοχείο για ξεκούραση και διανυκτέρευση.

**4η ημέρα: ΚΟΛΜΑΡ - ΣΤΡΑΣΒΟΥΡΓΟ – Χωριά ΑΛΣΑΤΙΑΣ (Obernai**) **– ΚΟΛΜΑΡ**

Πρωινό στο ξενοδοχείο και επίσκεψη στο Στρασβούργο , την πρωτεύουσα του Ευρωκοινοβουλίου που είναι κτισμένη στην δυτική όχθη του Ρήνου και διασχίζεται από τον ποταμό Ιλλ. Θα μεταφερθούμε στο ιστορικό κέντρο της πόλης όπου δεσπόζει ο επιβλητικός Καθεδρικός Ναός με ύψος 142 μ. που είναι ένας από τους 6 υψηλότερους στον κόσμο, με το Αστρονομικό Ρολόι στο εσωτερικό του. Θα περιπλανηθούμε στην περιοχή με τα γραφικά στενά που είναι γνωστή σαν «μικρή Γαλλία» με τα ξύλινα σπιτάκια τα αμέτρητα γεφύρια και τα λουλουδιασμένα μπαλκόνια. Στη συνέχεια και στην διαδρομή επιστρέφοντας για το Κολμάρ , θα επισκεφθούμε ένα από τα μεγαλύτερα χωριά της Αλσατίας το Ομπερναί , με την πανέμορφη παλιά πόλη με τα λιθόστρωτα σοκάκια και τα χρωματιστά σπίτια. Επιστροφή στο ξενοδοχείο για ξεκούραση και διανυκτέρευση.

**5η ημέρα: ΚΟΛΜΑΡ – ΜΕΛΑΝΑΣ ΔΡΥΜΟΣ – ΦΡΑΪΜΠΟΥΡΓΚ – ΛΙΜΝΗ ΤΙΤΙΖΕ – ΑΕΡΟΔΡΟΜΙΟ ΣΤΟΥΤΓΚΑΡΔΗΣ - ΑΘΗΝΑ**

Πρωινό στο ξενοδοχείο και αναχώρηση νωρίς το πρωί για το Μέλανα Δρυμό. Η διαδρομή θα σας σαγηνεύσει , καθώς τα τοπία που προσφέρει ο Μέλανας δρυμός σου κόβουν την ανάσα . Μοναδικό θέαμα το Μαύρο Δάσος(όπως θα το βαφτίζαμε σήμερα), οφείλει το όνομά του στην πυκνή του βλάστηση, που κατά τόπους εμποδίζει το φως του ήλιου να φτάσει στο εσωτερικό του. Ακολουθώντας τον γερμανικό "Δρόμο του Ρολογιού" (με τα αμέτρητα εργαστήρια ρολογιών-κούκων) , θα φθάσουμε στον πρώτο σταθμό μας το Φράιμπουργκ . Θα περιηγηθούμε στο ιστορικό κέντρο της πόλης. Θα δούμε τον Καθεδρικό Ναό του 13ου αι., το ιστορικό Κάουφχαους του 16ο αι., την Πλατεία Δημαρχείου από την οποία ξεκινά ένα μοναδικό σύμπλεγμα καναλιών και πλακόστρωτων με παραδοσιακά καφέ και εστιατόρια. Χρόνος ελεύθερος για να γευθείτε παραδοσιακές γεύσεις και να ψωνίσετε αναμνηστικά δώρα. Επόμενος σταθμός μας η "πνιγμένη" στο πράσινο λίμνη Τίτιζεε και θα απολαύσουμε τον καφέ μας με θέα το απέραντο γαλάζιο. Το μεσημέρι θα αναχωρήσουμε για το αεροδρόμιο της Στουτγάρδης , όπου ακολουθεί η πτήση επιστροφής μας με την AEGEAN A3809 στις 18.40 **.** Άφιξη στην Αθήνα στις 22.15

**ΤΙΜΗ ΣΥΜΜΕΤΟΧΗΣ ΚΑΤΑ ΑΤΟΜΟ**

|  |  |  |
| --- | --- | --- |
| **HOTEL GREET 3\* Superior** | **Early booking έως 15/01** |  |
| Τιμή σε δίκλινο | 545 € |  |
| Τιμή σε μονόκλινο | 695 € |  |
| Παιδί 2 – 12 ετών σε τρίκλινο | 499 € |  |
|  |  |  |
| **Επιπλέον φόροι αεροδρομίων, φόρος διαμονής** | 245 € |  |

**ΤΙΜΗ ΣΥΜΜΕΤΟΧΗΣ ΚΑΤΑ ΑΤΟΜΟ**

|  |  |  |
| --- | --- | --- |
| **HOTEL NOVOTEL SUITES 4\*** | **Early booking έως 15/01** |  |
| Τιμή σε δίκλινο | 595 € |  |
| Τιμή σε μονόκλινο | 775 € |  |
| Παιδί 2 – 12 ετών σε τρίκλινο | 549 € |  |
|  |  |  |
| **Επιπλέον φόροι αεροδρομίων, φόρος διαμονής** | 245 € |  |

**ΠΕΡΙΛΑΜΒΑΝΟΝΤΑΙ:**

* Αεροπορικά εισιτήρια **Αθήνα-Φρανκφούρτη** και **Στουτγκάρδη-Αθήνα** (συμπεριλαμβάνεται χειραποσκευή 8 κιλά και βαλίτσα 23 κιλά) με την AEGEAN AIRLINES
* Εκδρομές-ξεναγήσεις , σύμφωνα με το πρόγραμμα
* **04** διανυκτερεύσεις στο **GREET HOTEL 3\* sup** ή **στο NOVOTEL SUITES 4\*** στο κέντρο του Κολμάρ .
* Πρωινό καθημερινά σε πλούσιο μπουφέ
* Ασφάλεια αστικής ευθύνης και ταξιδιωτική ασφάλεια
* Αρχηγός/συνοδός

**ΔΕΝ ΠΕΡΙΛΑΜΒΑΝΟΝΤΑΙ:**

* Ό,τι δεν αναφέρεται στα περιλαμβανόμενα ή αναφέρεται ως προαιρετικό.
* Φόροι αεροδρομίων , επίναυλος καυσίμων , φόρος διαμονής , είσοδοι πόλεων/check points **(245 ευρώ** ανά άτομο**).**
* Η κρουαζιέρα στον ποταμό Ιλλ στο Στρασβούργο (**15 €** ανά άτομο).
* Είσοδοι σε μουσεία , μνημεία , αξιοθέατα
* Φιλοδωρήματα/Αχθοφορικά/Bus parking **(20 €** ανά άτομο , πληρώνονται στον προορισμό**).**

**ΠΤΗΣΕΙΣ**

ΑΘΗΝΑ – ΦΡΑΝΚΦΟΥΡΤΗ 08.20 - 10.25   
ΣΤΟΥΤΓΚΑΡΔΗ – ΑΘΗΝΑ 18:40 – 22:15

**ΣΗΜΕΙΩΣΕΙΣ:**

* Προκαταβολή για κράτηση θέσης: 250 € και φωτοτυπία της ταυτότητας και στις 2 όψεις ή του διαβατηρίου στη σελίδα της φωτογραφίας. Εξόφληση έως 20/02
* Απαραίτητα ταξιδιωτικά έγγραφα που πρέπει να έχετε μαζί σας στο ταξίδι σας: Ταυτότητα νέου τύπου με λατινικούς χαρακτήρες (15ετίας) ή διαβατήριο.
* Το πρόγραμμα είναι ενδεικτικό και ενδέχεται να αλλάξει η σειρά των επισκέψεων.
* Σε περίπτωση ακύρωσης της κράτησης σας επιβαρύνεστε με τα παρακάτω ποσά επί της αξίας της εκδρομής. Σε διάστημα από την εγγραφή έως 45 ημέρες παρακρατείτε η προκαταβολή, σε διάστημα από 44 – 15 ημέρες το 50% της αξίας της εκδρομής και από 14 ημέρες έως την ημέρα της αναχώρησης ο πελάτης χρεώνεται με ακυρωτικά που αντιστοιχούν στο 100% της αξίας της εκδρομής.